
Dobrovoľný hasičský zbor Poprad
a Mesto Poprad
Vás pozýva na
    11. ročník súťaže mladých hasičov

     Memoriál Ing. Pavla Rumlera
1. Dátum a miesto konania:

20. 09. 2025 -  sobota, o 10,00 hod. , Poprad – pri mestskom zariadení Aréna
2. Kategória:

	dve – samostatne kolektív chlapcov a samostatne kolektív dievčat vo veku od 6 do 16 rokov. Podľa fyzických predpokladov sa môžu do súťaže zapojiť aj mladší. Ak je v dievčenskom kolektíve aspoň jeden chlapec, kolektív sa zaradí medzi chlapcov. Kolektív tvorí 5 členov. KMH si môže v prípade potreby zapožičať jedného člena z iného KMH alebo DHZ – ZŠ, čo nahlási vedúci KMH pri vstupnej kontrole a uvedie v súpiske. Súťažiaci môže súťažiť max. v dvoch KMH na jednej súťaži. Vek súťažiacich sa počíta ten, ktorý dosiahne štartujúci v kalendárnom roku 2025 bez ohľadu na dátum narodenia.

	
	


3. Prihlášky:

Prihlásiť sa je možné na stránke  www.podtatranskahl.sk - štartovky od 14.09.2025 od 20.00 hod. Pri prihlasovaní uviesť požadovaný počet stravy.
Každý DHZ môže prihlásiť viac kolektívov.
Každý kolektív sa zúčastňuje súťaže na vlastnú zodpovednosť v zmysle prehlásenia v súpiske.

4. Prezentácia:

Minimálne 15 minút pred štartom s vyplnenou súpiskou, zverejnenou na stránke www.podtatranskahl.sk ROK 2025 – 5-členné družstvá. Vstupnej kontrole musí každý súťažiaci  predložiť preukaz KMH a preukaz poistenca (stačí fotokópia preukazu poistenca). Pri úmyselnom pozmeňovaní údajov v súpiske bude kolektív vylúčený zo súťaže. V prípade nepredloženia preukazu, alebo predloženia neplatného preukazu, bude členovi kolektívu pripočítaný max. vek 16 rokov. Kolektív nebude pripustený na štart ak bude pochybnosť pri štartujúcom o veku 16 rokov. 
5. Štartovné:

Za každý KMH je 5,00 € – platí sa pri prezentácií.

6. Stravovanie a občerstvenie:
V prípade záujmu je stravné 2,50 € na osobu. Objednáva sa pri prihlasovaní a zaplatí sa spolu so štartovným pri prezentácií. 

7. Zdravotná služba:

Zabezpečená usporiadateľom

8. Časový rozpis:

9,30 – 9,45  h – prezentácia, porada rozhodcov, pokyny vedúcim družstiev k súťaži

10,00 h - otvorenie súťaže, plnenie disciplín

  9. Súťažné disciplíny:
  Štafeta 5 x 30 m
· Na prvom úseku budú umiestnené 2 x 15m hadice „C“

· Na poslednom úseku sa hadice „C“ nerozťahujú

Uzlová štafeta a štafeta požiarnych dvojíc budú vykonané podľa Pravidiel pre celoštátnu hru Plameň a Smernice ÚzO DPO SR Poprad, 1/2025 pre 5-členné kolektívy MH, zverejnenej na webovej stránke  www.podtatranskahl.sk.
10. Protesty:

Podľa platných Pravidiel pre celoštátnu hru PLAMEŇ s vkladom 5,-€. Videozáznamy sa nepripúšťajú. V prípade nešportového, alebo nedisciplinovaného správania sa členov kolektívu, vedúceho kolektívu, alebo funkcionárov kolektívu, bude kolektív vylúčený zo súťaže.

11. Celkové hodnotenie:

Jeden trestný bod je jedna sekunda. Od výsledného času budú odpočítané výhodové body za vek súťažiacich podľa tabuľky na súpiske KMH. Spočítajú sa časy a trestné body dosiahnuté v jednotlivých disciplínach. Na prvom mieste je kolektív s najnižším súčtom. Pri rovnosti časov rozhodne o poradí výsledok v štafetovom behu. V prípade, ak sa aj po skončení súťaže zistí, že údaje boli pozmeňované, bude kolektív dodatočne diskvalifikovaný. 

Informácie k súťaži : 0918 888 732
Sponzor súťaže : Mesto Poprad
 








     Dušan Brutovský

                                                                                                       predseda DHZ Poprad
